Halldór Gunnar Ólafsson les fyrir nemendur 1. - 4. bekkjar úr bókinni Emil í Kattholti . Bókina fékk hann gefins frá Elinborgu Jónsdóttur árið 1978 Þessi vikan fór hjá með hvelli í orðsins fyllstu merkingu . Veðrið lék okkur grátt og ekkert skólahald var þriðjudag , miðvikudag og fimmtudag . Í dag komst loksins allt í eðlilegt horf aftur . Halldór Gunnar Ólafsson kom í heimsókn í morgun og las fyrir nemendur á yngsta stigi uppúr bókinni Emil í Kattholti og þeir Kristján Pétur Guðjónsson og Sigurjón Elí Eiríksson komu fyrir hönd Björgunarsveitarinnar Strandar með fræðslu um flugelda og fleiri þeim tengdum fyrir alla nemendur skólans . Við þökkum þessum heiðursmönnum öllum kærlega fyrir komuna . Það er alltaf skemmtilegt að fá góðar heimsóknir . Næsta vika er síðasta skólavikan fyrir jólafrí og þá verður ýmislegt um að vera . Á miðvikudag ætlum við saman í kirkjuna og eiga þar notalega stund , hlusta á jólasögu og syngja jólalög . Möndlugrauturinn verður svo á sínum stað þann sama dag . Á fimmtudaginn er komið að litlu jólunum , þá mæta nemendur klukkan 9:00 og eiga notalega stund áður en allir halda heim í jólafrí uppúr hádegi . Allar nánari upplýsingar um þessa daga fást hjá umsjónarkennurum . Að lokum minnum við á söfnunina okkar fyrir vatnsdælunni hjá Unicef : )